Document ID: /roh_data/filtered/fineweb-2-filterrobots_roh.jsonl.gz/56986

Engiadina Tagl da forsch – ina passiun che collia
Cun tschertgar in equiliber sper la lavur, ha l’anteriura hoteliera Dora Erny da Sent chattà avant onns sia passiun. Numnadamain il tagl da forsch. Dapi lura ha ella gia creà numerusas ovras d’art. Sia spezialitad èn oravant tut motivs classics cun fluras. Tut in’autra via va Jakob Erny, il figl da Dora. En il fratemp è er el daventà in grond fan da quest hobby. Sia spezialitad è però l'experimentar.
Malgrà ils differents stils, la gronda passiun per quest artisanadi tut spezial collia a mamma e figl. Da vesair da preschent numnadamain era en furma d’ina exposiziun en la Pensiun Avrona sper Tarasp.
Ord l'archiv:
Il 1970 aveva il Telesguard mussà la collecziun da tagls da forsch anics da Chasper Sutter da Samedan ( il video ha displaschaivlamain a l'entschatta in sbagl da tun).